b"\n_START_ARTICLE_\nLleng\xc3\xbces mon-khmer\n_START_SECTION_\nHist\xc3\xb2ria\n_START_PARAGRAPH_\nLa hist\xc3\xb2ria del grup mon-khmer va molt lligada a la de la seva fam\xc3\xadlia. Els primers senyals que constaten l'evid\xc3\xa8ncia de correspond\xc3\xa8ncies sistem\xc3\xa0tiques s\xc3\xb3n a les p\xc3\xa0gines del diari The Journal of the Indian Archipielago de la m\xc3\xa0 de James Logan a mitjans del segle XIX. En estudis posteriors el mateix autor deixa entreveure la difer\xc3\xa8ncia entre les lleng\xc3\xbces munda i la resta de les lleng\xc3\xbces de la fam\xc3\xadlia austroasi\xc3\xa0tica, que m\xc3\xa9s tard s\xc3\xb3n les que esdevindran les lleng\xc3\xbces mon-khmer._NEWLINE_A principis del segle XX, en plena guerra entre neogram\xc3\xa0tics i difusionistes, Pater Schmidt, fa una proposta d'an\xc3\xa0lisi del grup ling\xc3\xbc\xc3\xadstic amb l'objectiu de reconstruir el proto mon-khmer basada en un model de monos\xc3\xadl\xc2\xb7labs que acabar\xc3\xa0 influint en pr\xc3\xa0cticament tots els treballs del segle XX. A m\xc3\xa9s a m\xc3\xa9s, comen\xc3\xa7a ja a parlar de lleng\xc3\xbces mon-khmer, malgrat que per a ell aquest terme era m\xc3\xa9s restringit, nom\xc3\xa9s en formaven part el bahnar, el khmer i el mon._NEWLINE_Molts altres autors han fet estudis sobre aquest grup ling\xc3\xbc\xc3\xadstic i sobre la fam\xc3\xadlia en general, destaquen en aquest aspecte Ernst Kuhn, Charles Otto Blagden, Jean Przyluski i Heinz-J\xc3\xbcrgen Pinnow.\n_START_SECTION_\nPropostes de classificaci\xc3\xb3 actuals\n_START_PARAGRAPH_\nHi ha tres autors que han publicat recentment propostes de classificaci\xc3\xb3 de les lleng\xc3\xbces austroasi\xc3\xa0tiques, nom\xc3\xa9s un dels quals considera com a v\xc3\xa0lid el grup de lleng\xc3\xbces mon-khmer. Les propostes que fan s\xc3\xb3n les seg\xc3\xbcents:"